

PROJEKTS uz 07.04.2025.

vēlamais datums izskatīšanai: Finanšu komitejā 16.04.2025.

domē: 24.04.2025.

sagatavotājs: Ilona Gotharde

ziņotājs: Annija Vinogrādova

LĒMUMS

Ādažos, Ādažu novadā

2025. gada 24. aprīlī **Nr.**«DOKREGNUMURS»

**Par grozījumiem Ādažu novada pašvaldības domes 2024. gada 27. decembra lēmumā Nr. 488 “Par pilnvarojumu pašvaldības aģentūrai “Carnikavas komunālserviss” organizēt būvniecības darbus Laivu ielā 12, Carnikavā”**

Ādažu novada pašvaldības dome 28.11.2024. pieņēma lēmumu Nr. 475 “Par dalību pasākuma “Atkritumu dalītā vākšana” projektu iesniegumu otrajā atlases kārtā”, atbalstot pašvaldības aģentūras “Carnikavas komunālserviss” (turpmāk – Aģentūra) projekta “Šķiroto atkritumu savākšanas laukums Laivu ielā 12, Carnikavā” (turpmāk – Projekts) iesniegšanu dalībai pasākuma “Atkritumu dalītā vākšana” projektu iesniegumu otrās atlases kārtas iesniegumu atlasē.

Ar pašvaldības domes 27.12.2024. lēmumu Nr. 488 “Par pilnvarojumu pašvaldības aģentūrai “Carnikavas komunālserviss” organizēt būvniecības darbus Laivu ielā 12, Carnikavā” nolemts Projekta atbalstīšanas gadījumā pilnvarot Aģentūru organizēt atkritumu laukuma būvniecību pašvaldībai piederošajā nekustamajā īpašumā Laivu ielā 12, Carnikavā, Carnikavas pagastā, Ādažu novadā, LV-2163 (kadastra numurs 80520040605, zemes vienības kadastra apzīmējums 80520040634).

Centrālā finanšu un līgumu aģentūra (turpmāk – CFLA) 01.04.2025. lēmumā Nr. 39-2-10/1817 “Par projekta iesnieguma Nr. 2.2.2.2/2/25/A/008 apstiprināšanu” nolēma apstiprināt projekta iesniegumu ar Kohēzijas fonda finansējumu.

CFLA papildus lūdz līdz 29.04.2025. iesniegt apliecinājumu, ka līdz pirmā maksājuma pieprasījuma iesniegšanas dienai sadarbības iestādē nekustamajam īpašumam, kurā tiks veiktas projektā paredzētās darbības, zemesgrāmatā tiks nostiprinātas īpašuma tiesības, valdījuma tiesības vai turējuma (nomas) tiesības uz projekta īstenošanas laiku un uz laiku vismaz 10 gadus pēc noslēguma maksājuma veikšanas, nodrošinot atbilstību Ministru kabineta noteikumos par pasākuma īstenošanu noteiktajām prasībām.

Publisko aģentūru likuma 24. panta pirmā daļa nosaka, ka pašvaldības aģentūras manta ir pašvaldības manta, kas atrodas pašvaldības aģentūras valdījumā.

Ādažu novada pašvaldības domes 14.06.2023. saistošo noteikumu Nr. 18/2023 58. punkts paredz, ka pašvaldības manta tiek nodota valdījumā (bilancē) Aģentūrai, pamatojoties uz domes lēmumu, vai apsaimniekošanā (pārvaldīšanā) – pamatojoties uz domes lēmumu un savstarpēji noslēgto apsaimniekošanas līgumu. Rīcība ar Aģentūrai nodoto mantu notiek [Publisko aģentūru likumā](https://likumi.lv/ta/id/202272-publisko-agenturu-likums), Aģentūras nolikumā, iekšējos normatīvajos aktos un domes lēmumos noteiktajā kārtībā.

Saskaņā ar Ādažu novada pašvaldības domes 23.02.2022. saistošo noteikumu Nr.17/2023 “Pašvaldības aģentūras “Carnikavas komunālserviss” nolikums”:

1. 7.3. punktu, Aģentūras pienākums ir organizēt un uzraudzīt sadzīves atkritumu apsaimniekošanu;
2. 8.3. punktu, Aģentūrai ir civilā tiesībspēja un rīcībspēja, t.sk. tiesības savā vārdā un uz pilnvarojuma pamata trešo personu vārdā slēgt līgumus un kārtot darījumus ar fiziskajām un juridiskajām personām, iegūt tiesības un uzņemties pienākumus, būt prasītājai un atbildētājai tiesā;
3. 16. punktu, Aģentūra pārvalda tai nodoto nekustamo īpašumu, nodrošinot īpašuma saglabāšanu, apdrošināšanu, apkopi un kārtējo remontu, sedzot izdevumus no sava budžeta;
4. 17. punktu - nekustamo īpašumu kapitālo remontu, pārbūvi vai pārplānošanu Aģentūra var veikt tikai pēc saskaņošanas ar domi.

Civillikums nosaka:

1) 875. panta pirmā daļa - valdījums ir tiesībām atbilstoša faktiska vara;

2) 876. pirmā daļa - lietas valdījums ir īpašuma tiesībai atbilstoša faktiska vara par lietu. Tas pastāv, kad ķermeniska lieta faktiski atrodas kādas personas pilnīgā varā un kad pie tam šī persona izrāda gribu rīkoties ar lietu līdzīgi īpašniekam;

3) 886. pants - ja kāda varā lieta jau atrodas, tad viņš iegūst valdījumu vienkārši ar gribu to valdīt kā savu (879. p.).

Saskaņā ar Ministru kabineta 19.06.2018. noteikumu Nr. 350 “Publiskas personas zemes nomas un apbūves tiesības noteikumi” 2.8. punktu, šie noteikumi neattiecas uz neapbūvēta zemesgabala iznomāšanu vai neapbūvēta zemesgabala apbūves tiesību piešķiršanu citas publiskas personas iestādei vai privātpersonai publiskas funkcijas vai deleģēta valsts pārvaldes uzdevuma veikšanai, izņemot nomas maksas vai apbūves tiesību maksas aprēķināšanas kārtību.

Pamatojoties uz Civillikuma 875. panta pirmo daļu, 876. panta pirmo daļu un 886. pantu, Publisko aģentūru likuma 24. panta pirmo daļu, Pašvaldību likuma 4. panta pirmās daļas 1. un 2. punktiem, 10. panta pirmās daļas 16. un 21. punktiem, 73. panta trešo un ceturto daļu, Publiskas personas finanšu līdzekļu un mantas izšķērdēšanas novēršanas likuma 6.2 panta pirmo un otro daļu, 31 daļu, Ādažu novada pašvaldības domes 14.06.2023. saistošo noteikumu Nr. 18/2023 58. punktu, Ādažu novada pašvaldības domes 23.02.2022. saistošo noteikumu Nr.17/2023 “Pašvaldības aģentūras “Carnikavas komunālserviss” nolikums” 7.3., 8.3., 16., 17. punktiem, kā arī ņemot vērā domes Finanšu komitejas 16.04.2025. atzinumu, Ādažu novada pašvaldības dome

**NOLEMJ:**

1. Veikt grozījumus pašvaldības domes 27.12.2024. lēmumā Nr. 488 “Par pilnvarojumu pašvaldības aģentūrai “Carnikavas komunālserviss” organizēt būvniecības darbus Laivu ielā 12, Carnikavā”, papildinot ar jauniem 2.-7. punktiem šādā redakcijā:

“2. Nodot valdījumā un bilancē pašvaldības aģentūrai “Carnikavas komunālserviss”, reģistrācijas numurs 90001691745, juridiskā adrese: Stacijas iela 7, Carnikava, Carnikavas pag., Ādažu nov., Ādažu novada pašvaldības īpašumā esošā nekustamā īpašuma Laivu iela 12, Carnikavā, Carnikavas pag., Ādažu nov., kadastra numurs 80520040605, zemes vienības kadastra apzīmējums 80520040634, zemes daļu 0,58 ha platībā - **projekta “Šķiroto atkritumu savākšanas laukums Laivu ielā 12, Carnikavā” (projekta iesniegums Nr. 2.2.2.2/2/25/A/008) īstenošanai** (zemes vienības daļas novietojuma shēma - pielikumā).

1. Noslēgt ar pašvaldības aģentūru “Carnikavas komunālserviss” lēmuma 2. punktā minētā nekustamā īpašuma zemes vienības daļas valdījuma līgumu, iekļaujot šādus nosacījumus:
   1. līguma termiņš – līdz 31.12.2038.;

3.2. līguma termiņu ir iespējams pagarināt, ņemot vērā, ka tas nedrīkst būt īsāks kā projekta īstenošanas laiks un vismaz 10 gadi pēc noslēguma maksājuma veikšanas;

* 1. līgumā ir paredzētas Aģentūras tiesības Publisko iepirkumu likuma ietvaros organizēt un veikt būvdarbus valdījumā nodotajā zemesgabalā, īstenojot projektu;
  2. līgumā noteiktā valdījuma tiesība tiek nostiprināta zemesgrāmatā.

1. Centrālās pārvaldes Juridiskajai un iepirkumu nodaļai – līdz 28.04.2025. sagatavot lēmuma 3. punktā minēto līgumu un organizēt tā parakstīšanu.
2. Centrālās pārvaldes Nekustamā īpašuma nodaļai – līdz 02.05.2025. par lēmuma 3.4. punktā minēto sagatavot un iesniegt zemesgrāmatā nostiprinājuma līgumu.
3. Centrālās pārvaldes Attīstības un projektu nodaļai – veikt nepieciešamo dokumentu iesniegšanu Centrālajā finanšu un līgumu aģentūrā, projekta iesnieguma precizēšanai.
4. Atbildīgais par lēmuma izpildi kopumā – pašvaldības aģentūras “Carnikavas komunālserviss” direktors.
5. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ - CKS, IDRV, APN, NĪN, JIN, GRN

Ilona Gotharde, 22032341